﻿torul activ, puternic al unei culturi şi al unei arte de nivel superior, echivalent cu cele mai bune realizări din lume Mi se pare că, în aceste zile de bilanţ şi de evaluare a rezultatelor obţinute, teatrul românesc poate raporta, cu legitimă mîndrie, toate succesele sale Cred că nu există nimic mai îmbucurător pentru noi decît o stagiune ca aceea care tocmai s-a închis ♦ VALENTIN SILVESTRU A fost un an teatral bun Ambiţia sănătoasă a ineditului a dus către investigarea mai tenace a literaturii naţionale şi a celei străine, de ieri şi de azi Aspiraţia spre stil a rodit în manifestări teatrale centrate pe certitudini ideologice şi estetice, în structuri teatrale mai omogene Au căpătat distincţie în peisajul general cîteva instituţii de artă scenică Spiritul cetăţenesc, care dinamizează mişcarea noastrâ teatrală, a avut expresii mai complexe şi mai cuprinzătoare Confruntările internaţionale, în planul practicii artis- tice şi în cel al teoriei, au validat experienţe româneşti şi au reliefat originalitatea unor contribuţii de-ale noastre Critica s-a înscris mai decis în mişcarea teatrală, şi poate mai definitoriu în ce priveşte relaţia culturală cu fenomenul teatral N-a strălucit — aşa cum legitim se doreşte — piesa originală Consacrînd, în flux continuu, piesă după piesă, ajungem la un moment dat, în ceasul bilanţului, la rezultate cam paupere, ceea ce înseamnă, probabil, că dramaturgia nu se poate aprecia, într-o stagiune, doar prin suma pieselor originale, ci şi prin raportare la alte dramaturgii, la standardul general al teatrului şi, mai ales — subliniez — la valoarea de ansamblu a literaturii româneşti Persistă încă, în procent prea ridicat, reprezentaţiile mediocre, provenite dintr-o muncă sincopată, dusă sub semnul a mulţi factori aleatorii („Dacă n-am avut traducerea aia, ce era să facem ? ! am luat şi noi ce s-a găsit !", „Am pus piesa numai aşa, peste plan, nu face parte, propriu-zis, din programul nostru ", „Ştiţi de ce a ieşit spectacolul atîta de debil ? Pentru că am repetat numai două săptămîni", „E cunoscut faptul că n-avem nici regizor, nici scenograf propriu, ne descurcăm deci cum putem", „Nu se potriveşte în distribuţie actorul, e adevărat, dar nu joacă de două stagiuni, trebuie să-şi justifice ,şi ei salariul odată !" etc) Aceşti factori, împreună cu cortegiul de justificări purtate în trenă, sînt expresii ale dezorientării şi ignoranţei, ale lipsei de interes pentru artă şi ale imposturii E, de asemenea, în suferinţă elaborarea colectivă a problematicii teatrale şi se resimte foarte acut necesitatea unei uniuni de creaţie — cum ar fi putut deveni bunăoară, Asociaţia oamenilor de artă Progresul faţă de anii anteriori e vizibil Şi foarte normal Nu cred că sînt nece- sare aici stăruinţe explicative Puse faţă în faţă, Festivalul teatrelor (1958) şi Decada teatrelor (1965) devin, în unele sensuri, divergente — ca volum de preocupări, orizont estetic, valoare —, altminteri însă, într-o succesiune firească, etape ale unui proces pe care-l condiţionează impetuosul ritm al construcţiei culturale româneşti şi fertilitatea îndrumării comuniste a artei 0 raportare la proiectele teatrelor, enunţate în toamnă, nu va fi niciodată pe deplin eficientă Dinamica dezvoltării gîndirii teatrale, azi, la noi, face ca planurile să fie, cu necesitate, amendabile, pentru a se adecva mereu unei actualităţi efervescente şi, în definitiv, putem spune, ca şi Laberius, vestitul autor comic latin, că „nu e bun planul care nu poate fi schimbat" Bineînţeles, sub rezerva ca mutaţiile să provină dintr-un sen- timent de aderenţă efectivă la progresele realităţii şi ale gustului La începutul anului, acad Zaharia Stancu anunţa Vlaica Vodă, Domnişoara Nastasia, înşir-te murgărite — şi s-au realizat Ludovic al XlX-lea de George Călinescu „şi noile piese ale lui A Mirodan, Teodor Mazilu, Horia Lovinescu" (vezi „Ora teatrului", în „Contemporanul" din 25 sep- tembrie 1964) — nu O fi însă culpa exclusivă a directorului teatrului ? Nu cred Teatrul „Lucia Sturdza Bulandra" a vestit piesa atît de aşteptată, Caragiale în vremea lui, pe care Camil Petrescu n-a putut-o vedea pe scenă în timpul vieţii („Gazeta literară" din 15 octombrie 1964 ) Premiera n-a avut loc Dar acest regret nu poate întuneca aprecierea de care e drept să aibă parte teatrul pentru rezultatul general al activităţii sale Tot astfel se pot încerca felurite păreri de rău că n-au apărut, conform mai multor enunţuri, D-ale carnavahdui, Jocul iclelor, o piesă de Nicolae Iorga, Moartea iui Danton de Bvich- ner, Nunta hisîngcrată de Lorca, Steaua Sevillei de Lope de Vega, Don Juan de Moliere, Henric al W-lea de Shakespeare ; în schimb (şi chiar dacă nu totdeauna în schimb), s-au ivit alte titluri, astfel că o judecată (fie ea şi globală) nu se poate întemeia decisiv pe comparaţiile de titluri, ci pe aspectul total al peisajului teatral Pe urmă, nimeni n-a tormulat proiecte în legătură cu valoarea spectacolelor, crezul estetic în numele căruia 15 www cimec rovor fi înfăptuite ; ca atare, în acest caz, orice dezbobinări retrospective ar fi futile Cine putea proroci, la începutul stagiunii, că schiţele lui Caragiale vor naşte un spectacol atît de interesant şi controversat, sau că, dintr-un limfatic vodevil al lui Labiche, se va naşte o reprezentaţie în mare parte proaspăt voioasă ? Aşadar, comparaţia cu proiectele nu poate opera întrutotul eficace, rămîn a se studia şi aici rezultatele şi nu intenţiile, faptele şi nu vorbele, conţinutul real şi nu cel afirmat în principiu Bineînţeles, coincidenţele pot fi cu atît mai fericite Şi tot bineînţeles, nu putem renunţa în viitor la aflarea proiectelor, şi cu atît mai puţin, adică deloc, la plan, care a devenit o legitate a mişcării teatrale Analiza comparativă are însă a ţine seama şi de alte condiţionări decît de făgăduiala proiectului, dacă rîvneşte a fi temeinică ♦ CRIN TEODORESCU Cred că se poate spune — cu modestie, dar şi cu justificată mîndrie — că teatrul României socialiste întîmpină Congresul al IV-lea al partidului cu victorii însemnate Constatarea entuziastă se cere nuanţată şi — pe cît voi putea — explicată Anume, mi se pare că în stagiunea care s-a scurs succesele au fost categorice în domeniul artei spectacolului Ce a determinat — în afara impulsului general spre progres — aceste succese ? Lucrurile s-au mai spus, dar — timid — le voi repeta — Iată, de pildă, consecinţele contactului cu opere valoroase ale teatrului universal, contact realizat amplu prin lărgirea repertoriului Acest fapt ne-a pus în faţa unor solici- tări noi : actorilor le-a cerut întruchiparea (sau reprezentarea) unor personaje complexe, mai puţin cunoscute, realizarea unor situaţii noi, mai puţin bătute, reliefarea unor sensuri multiple dintr-un dialog foarte variat; regizorilor şi scenografilor, modalităţile şi formu- lele de spectacol întîlnite le cereau de asemenea găsirea unor noi soluţii regizorale şi scenografice Fireşte, aceasta nu putea produce decît o stare de efervescenţă creatoare, ale cărei rezultate pozitive ne-au bucurat pe toţi — Nu trebuie uitat însă şi spiritul de larg orizont cultural, cu care au fost întîm- pinate şi încurajate de către partid noile realizări, spirit care are o contribuţie de preţ la succesele subliniate Pentru că este la fel de clar că, într-o atmosferă rigidă, de închistare îngheţată, succesele pe care toţi le-am aplaudat nu ar fi fost posibile — Aceasta a mers paralel cu o operaţie de înlocuire a incompetenţelor de la con- ducerile teatrelor Punerea în fruntea unor colective a unor oameni de meserie, oameni de un larg orizont cultural şi sensibilitate artistică, a constituit de asemenea unul din impulsuri Şi nu dintre cele mai neînsemnate Pentru că nu este indiferent dacă cel pus să conducă efectiv un teatru cunoaşte sau nu complicatul (şi disparatul) proces de fabri- caţie al unui spectacol, în toate compartimentele sale, după cum nu este indiferent dacă sensibilitatea sa percepe sau nu valorilc artisticc pe care le are dc manipulat; cu alte cuvinte, nu este indiferent dacă el este sau nu în măsură să formulezc judecăţi de valoare proprii, atît în domeniul dramaturgiei, cît şi în al artei spectacolului Succesele obţinute în şi prin această direcţie sînt cunoscute, nu le mai pomenesc Subliniez însă extinderea acestui proces şi în provincie, reamintind doar exemplul Vlad Mugur la Cluj şi Călin Florian la Craiova După cum nu pot să nu omagiez aici entu- ziasmul tenace, ambiţia pozitivă, constructivă a neobositului director I Coman de la Piatra-Neamţ (mare „microbist" !) — O mai mare circulaţie a ideilor artistice noi şi a oamenilor a stîrnit eferves- cenţă şi în viaţa artistică dinafara Capitalei, constatîndu-se un început de omogenizare a fenomenului teatral romînesc, de înlăturare a discrepanţelor, altădată flagrante — etc etc etc 2 DRAMATURGIA ORIGINALĂ CONTEMPORANĂ ♦ DINA COCEA Repertoriul original ni s-a înfăţişat mai mult sub două aspecte Piesa cu proble- matică socială, de multe ori interesantă, nu şi-a găsit întotdeauna, după părerea mea mijloacele de expresie artistică, susceptibile să capteze spectatorul ; al doilea aspect a 16 www cimec ro